Turkiyaning Nusaybin shahrida kurd isyonchilari va politsiya o‘rtasida to‘rt kun davom etgan to‘qnashuvlar tufayli 7 nafar kurd va bir nafar turkiyalik politsiyachi halok bo‘lgan. Reyter agentligi xabarida aytilishicha, yana 8 nafar politsiyachi jarohatlangan. Qayd etilishicha, bu shaharda 6 dekabr kuni komendantlik soati joriy qilingandi. Bugun Nusaybin shahri markazida portlash amalga oshirildi.